
Ny forskrift for graden philosophiae doctor (PhD)

Bakgrunnen for saka

Den nye universitetslova - Lov 1.4.2005 om universiteter og høyskoler (uhl.) – tok til å gjelda 1.8.2005 (vedlegg 1). Dette gjer det nødvendig å vedta ny forskrift for graden philosophiae doctor (PhD). Det er fastsett ei overgangsordning om at alle forskrifter etter den gamle lova kan gjelda til 31.12.2005. Den nye forskrifta må med andre ord setjast i verk seinast ved årsskiftet.

Utkast til ny forskrift 

Graden PhD er ei organisert forskarutdanning på 180 studiepoeng. Det er den høgaste graden ved universiteta. Alle avdelingane (fakulteta og Noregs fiskerihøgskole) ved Universitetet i Tromsø har tilbod om studieprogram som fører fram til PhD-graden. Forskrifta regulerer opptak, studia og eksamen på PhD-studiet. 

Framlegg til ny forskrift følgjer som vedlegg 2 og er bygd på gjeldande forskrift (vedlegg 3) som i sin tur er bygd på Universitets- og høgskolerådet sin mal (vedlegg 4). Framlegget har vore sendt på høyring til avdelingane.

Føreslegne endringar i høve til gjeldande forskrift

Det er ikkje er noko i den nye lova som gjer det naudsynt med endring av gjeldande forskrift. Det er likevel føreslege ein del justeringar:

· PhD-forskrifta er samordna med forskrift for opptak til studium, forskrift for studium og forskrift for eksamen ved Universitetet i Tromsø. Dette gjer at forskrifta er omredigert og inndelt i kapittel med kortare paragrafar enn i gjeldande PhD-forskrift.

· Terminologien er samordna og standardisert. Til dømes er omgrepa ”doktorgradsstudent” bruka for student og ”doktorand” for eksamenskandidat (frå innlevering til disputas).

· Det er teke sikte på å gjera skiljet mellom forskrift og utfyllande reglar tydelegare. Enkelte reglar er dermed flytta over i forskrifta.

Merknader

Til § 1 Verkeområde 

I sak S 64/05 om studieforskrifta fekk § 1, 2. ledd denne ordlyden: Forskriften gjelder ikke for doktorgradsprogram ved Universitetet i Tromsø. Dette er teke inn i reglar om studierett og permisjon (§§ 11 og 12) i PhD-forskrifta i staden for at det er vist til studieforskrifta.

Til § 2 Målsetjing

Etter framlegg frå Mat.-nat fak. (vedlegg 8) har § 2 fått dette tillegget ”…og analytisk tenking.”
Til § 4. Innhaldet i doktorgradsutdanninga

Omgrepet ”forskingsarbeid” er brukt i staden for ”doktorgradsarbeid”.

Til § 5. Opptakskrav til PhD-program

Det var føreslege i høyringa at avdelingane skal ha høve til å fastsetja faglege minstekrav ved opptak (§ 5, 2. ledd). NFH har bedt universitetsdirektøren vurdere om dette bør harmoniserast (vedlegg 11). Dette er vurdert (§ 5 i høyringa (vedlegg 6)) og universitetsdirektøren finn ikkje grunn til ei slik harmonisering.

Til § 9 Opptak til PhD-emne

Det medisinske fakultet har føreslege at forskarlinjestudentar skal rangerast likt med PhD-studentar (vedlegg 13). Universitetsdirektørens kommentar til dette er at det vert stilt krav om utdanning på masternivå for å kunna gå på 8000-kurs. Forskarlinjestudentane er medisinstudentar og oppfyller ikkje dette kravet.

Til § 11 Studierett (Ny)

Avdelingane vart bedne om tilbakemelding på framlegg om å vedta ei tidsramme for studieplass på PhD-studiet. Det juridiske (Jur. fak.) og Det matematisk- naturvitskaplege fakultet (Mat.-nat. fak.) har uttalt seg forslaget. Grunngjevinga for forslaget er både kostnader knytt til programmet og ønske om å etablere ei meir realistisk haldning til studielengda. Med avgrensa studierett vil ein også kunne luke ut ”fiktive” studentar slik at ein får ut meir realistiske rapportar for denne studentgruppa.

Til § 12. Permisjon (Ny)

Det er her føreslege at avdelingane skal kunne gi eigne reglar for permisjon. For studentar som av andre årsaker enn dei som automatisk gjev rett til permisjon, kan dette vere ei ordning som vil fungere positivt for både student og avdeling. Ordninga gir oss meir korrekte studenttal, og studieretten kan enkelt aktiverast dersom livssituasjonen endrar seg og vedkomande igjen ynskjer å bli aktiv student.

Til § 15. Tilknyting til forskarmiljø (§ 13 i høyringa).  

Hovudrettleiar har fått hovudansvar for å leggja til rette for at doktorgradsstudenten blir inkludert i forskarmiljøet. NFH føreslær ei ordning med rettleiarkomité. Det er sjølvsagt ikkje noko i vegen for at avdelingane sjølv etablerer slike ordningar, men vi ser ingen grunn til å ta det med i forskrifta.

Til § 17 i høyringa (§ 31 i utkastet). Sjå merknadene til § 29, 4. ledd og 32. 

Til § 17 Krav til avhandlinga (§ 15 i høyringa).

Artikkelsamling

SV-fak. har bedt om at artikkelsamlingar vert løfta opp som alternativ for avhandling (vedlegg 10). Dette er innarbeidd i § 17, 2. ledd.
Fellesarbeid

Avdelingane vart spurde om det bør opnast for å skriva avhandling i lag:

· Mat.-nat. fak. er ikkje positiv til eit slikt forslag. Avdelinga legg vekt på at arbeidet skal vera sjølvstendig (vedlegg 8, side 1) 

· Hum. fak. opplyser at avdelinga har i sitt program opna for at fleire kan skriva avhandling i lag (vedlegg 9). Dei ynskjer at ordninga skal halda fram
· SV-fakultetet har same vurdering som Mat.-nat. fak. (vedlegg 10).

Det er med andre ord delte meiningar om dette er ei teneleg og fagleg god ordning eller ikkje. Universitetsdirektøren har etter ei samla vurdering konkludert med at avdelingar som ynskjer å ha eit slik tilbod, kan opna for det, jf . § 17,4. ledd.
Siste ledd – om språket i avhandlinga

Mat.-nat. fak. ber om ei avklaring til krav om avhandlingsspråk. Direktøren har føreslege ei vidareføring av i § 9 i gjeldande forskrift om at språket i avhandlinga skal avtalast mellom rettleiar, student og institusjon. Dette skjer på avdelingsnivå og er gjort tydeleg ved å føre inn ”avdelinga” i staden for ”institusjonen” i siste ledd.

Til § 23. Innlevering

Språket i samandraget

Mat.-nat. fak. har merknad til framlegget om at samandraget skal skrivast på nynorsk eller bokmål. Dei spør kven som skal ha ansvaret for å hjelpa framandspråklege studentar med å skriva på norsk eller omsetja til norsk. Sidan det er avdelinga som har ansvaret for utdanninga (og det er snakk om fagterminologi), må det vera avdelinga sitt ansvar.
Til § 25. Oppnemning av komité (§ 24 i høyringa)

Mat.-nat. fak. og NFH tek opp problematikken omkring habilitet (vedlegg 8 og 11). Andre setning i tredje ledd er endra på grunnlag av innspela.

Til § 28. Fristar (§ 27 i høyringa)

Jur. fak. skriv at det vil vera problematisk å halda ein absolutt frist fordi det er vanskeleg å få tak i bedømmelseskomité (vedlegg 12). Dei føreslær at det skal stå ”bør” i staden for ”skal”. Uttrykket ”bør” er vurdert som for vagt, men passusen er no endra til ”…skal så langt mogeleg…”
Til § 29. Innstilling (§ 28 i høyringa)
Fleire avdelingar ber om avklaring om dei to høva til å levera avhandlinga på nytt ved refusjon i § 29, 4. ledd og § 32. Uvissa kan ha å gjera med at siste setning i § 29, 4. ledd var slik i høyringa: Normalt skal ikkje den fristen vera på meir enn seks månader (vedlegg 6 - § 28,4.ledd). Dette er føreslege endra til: Fristen skal ikkje vera på meir enn seks månader.
Til § 30. Samrøystes innstilling (§ 29 i høyringa)

Til første ledd

SV-fak. skriv (vedlegg 10): ”Nærmere avklaring fra komiteen” og ”oppnevning av to nye sakkyndige” bør ikke sidestilles. En avklaring fra komiteen bør innhentes først.
Det er ikkje alltid det vil vere behov for ei avklaring frå komiteen fordi innstillinga kan vere klar nok. Derimot kan det henda at det både er behov for avklaring frå komiteen og uttale frå nye sakkunnige, noko det er opna for. 

Det er tatt inn ny siste setning, jf. merknadane til § 31: Dei sakkunnige skal ikkje vera tilsett ved universitetet, og dei skal ikkje ha hatt noko å gjera med avhandlinga tidligare.

Til tredje ledd

NFH føreslær i vedlegg 11 s 2 at ”..det blir gitt anledning til å delegere til bedømmelseskomiteen å endelig godkjenne eller underkjenne en avhandling, hvis komiteen er enstemmig i sin konklusjon”.
For alle andre eksamenar enn doktordisputasar er det vurderingskomiteen som gjer sensurvedtak. Universitetsdirektøren kan ikkje sjå faglege grunnar som talar mot at dette kan vera ordninga også ved PhD-grada fordi det er komiteen som representerer fagkunnskapen. Tilrådinga er difor at avdelingane får fullmakt til å delegera.

Til § 31. Delt innstilling (§ 30 i høyringa).

Det er forslag om at ”De ekstraordinære sakkyndige skal ikke være ansatt ved Universitetet i Tromsø og de skal ikke ha hatt befatning med avhandlingen tidligere.”  Denne regelen er tatt inn i § 31 som ny andre setning.

Til § 32. Ny levering (§17/28, siste ledd i høyringa)

Dette er ei samanfatting av tidlegare § 17 og § 28, jf. drøftinga under pkt 29, fjerde ledd.

Vi viser til gjennomgangen ovafor og tilrår slikt 

vedtak:

Forskrift for graden philosophiae doctor (PhD) ved Universitetet i Tromsø vert vedtatt som føreslege. 

Tromsø, 7. desember 2005

	Jan Larsen
	

	universitetsdirektør
	Eirik Liland

	
	forskings- og studiedirektør

